દક્ષિણ આફ્રિકાએ ટોસ જીતીને ન્યૂઝીલેન્ડની ટીમને બેટિંગ કરવા આમંત્રણ આપ્યું હતું. ન્યૂઝીલેન્ડ તરફથી જીત રાવલ અને ટોમ લાથમે ઇનિંગ્સની શરૂઆત કરી હતી, પરંતુ કુલ ૧૦૧ રનના સ્કોર પર જ ન્યૂઝીલેન્ડની અડધી ટીમ પેવેલિયનમાં પાછી ફરી હતી, જોકે ત્યારબાદ હેનરી નિકોલસે એક છેડો સંભાળીને શાનદાર બેટિંગ કરી હતી ને સદી ફટકારી હતી. નિકોલસ ઉપરાંત જીત રાવલે ૩૬ રન અને વોટલિંગે ૩૪ રનનું યોગદાન આપ્યું હતું. અન્ય કોઈ કિવી બેટ્સમેન દક્ષિણ આફ્રિકાના બોલર્સ સામે ટકી શક્યો નહોતો.